Két csillag halálos, forró csókja
Egy nemzetközi csillagászcsoport rábukkant az eddig észlelt legforróbb és legnagyobb tömegû kettõs csillagra. A két csillag olyan közel található egymáshoz, hogy érintik egymást. Ennek kétféle drámai végkifejlete lehet. Vagy összeolvadnak egyetlen óriáscsillaggá, vagy kettõs fekete lyukat hoznak létre.
Az Európai Déli Obszervatórium (ESO) Chilében elhelyezkedõ VLT (very large telescope, nagyon nagy távcsõ) mûszerével felfedezett VFTS 352 kettõs csillagrendszer 160 000 fényévnyire található a Tarantula-ködben.

Összeér a felszínük

A VFTS 352 két nagyon forró, fényes és nagy tömegû csillagból áll, amelyek kevesebb mint egy nap alatt kerülik meg egymást. A két csillag középpontja csupán 12 millió kilométerre van egymástól. Valójában a csillagok olyan közel vannak egymáshoz, hogy felületük átfedésben van és híd alakult ki közöttük.

A VFTS 352 nemcsak a legnagyobb tömegû az úgynevezett kontakt bináris (kettõs) csillagok parányi csoportjában – együttes tömegük nagyjából 57-szerese a Napunkénak – de a legforróbb is: felszíni hõmérsékletük meghaladja a 40 000 Celsius-fokot.

Kulcsszerep a galaxisok evolúciójában

Az ilyen extrém csillagok, amilyen a VFTS 352 két alkotója kulcsszerepet játszanak a galaxisok evolúciójában, és úgy gondolják, hogy a fõ termelõi olyan elemeknek, amilyen az oxigén.

Az ilyen kettõs csillagok olyan egzotikus viselkedéssel is kapcsolatban állnak, amilyent az úgynevezett vámpírcsillagok mutatnak, ahol a kisebb kísérõ csillag anyagot szippant el a nagyobb szomszédja felszínérõl.

Anyagmegosztás

A VFTS 352 esetében azonban a rendszer mindkét csillaga majdnem egyforma méretû, ezért nem szívnak el egymástól anyagot, hanem valószínûleg megosztják azt. Úgy becsülik, hogy a VFTS 352 alkotó csillagai az anyaguk 30 százalékát osztják meg.

Az ilyen rendszerek nagyon ritkák, mivel a csillagoknak ez az életszakasza nagyon rövid, ami nehézzé teszi, hogy éppen „elkapják” ezt.

Egyik vég az összeolvadás és felrobbanás

Az asztronómusok szerint a VFTS 352-re kétféle kataklizmikus sors valamelyike vár. Az elsõ lehetséges végkimenet, hogy a két csillag összeolvad, ami egy gyorsan forgó, és valószínûleg mágneses óriáscsillag létrejöttéhez vezet.

Ha továbbra is gyorsan fog forogni, akkor az élete az univerzum egyik legnagyobb energiájú robbanásához vezethet, amelyet hosszú idõtartamú gamma-sugárkitörésnek neveznek” – mondta a projekt vezetõ kutatója, Hughes Sana, a belgiumi Leuveni Egyetem munkatársa.

Másik vég a fekete lyuk

A második lehetõség, amint azt a csoport elméleti asztrofizikusa, Selma de Mink (Amszterdami Egyetem) magyarázta, a következõ.

„Ha a csillagok elég jól összekeverednek, akkor mindkettõ kompakt maradhat, és a VFTS 352 rendszer elkerülheti az összeolvadást. Ez egészen új evolúciós útvonalra irányíthatja az objektumokat, ami teljesen eltér a klasszikus csillagevolúciós elõrejelzésektõl. A VFTS 352 esetében az alkotók szupernóvarobbanásban fejezhetik be életüket, s így fekete lyukak közeli bináris rendszerét hozhatják létre. Az ilyen figyelemreméltó objektum a gravitációs hullámok intenzív forrása lenne.”
csillagászat fekete lyuk kettõs csillag